b'\n_START_ARTICLE_\nPetras Stirbys\n_START_PARAGRAPH_\nPetras Stirbys (g. 1948 m. vasario 4 d. \xc5\xa0iurai\xc4\x8diuose, Klaip\xc4\x97dos rajonas) \xe2\x80\x93 kardiochirurgas, habilituotas biomedicinos moksl\xc5\xb3 daktaras, profesorius.\n_START_SECTION_\nBiografija\n_START_PARAGRAPH_\n1955\xe2\x80\x931963 m. mok\xc4\x97si Skomant\xc5\xb3 a\xc5\xa1tuonmet\xc4\x97je mokykloje (Klaip\xc4\x97dos raj.), 1963\xe2\x80\x931966 m. \xe2\x80\x93 \xc5\xa0v\xc4\x97k\xc5\xa1nos vidurin\xc4\x97je, 1966\xe2\x80\x931972 studijavo Kauno medicinos institute. 1981 m. apgyn\xc4\x97 daktaro, 1988 m. habilituoto daktaro disertacijas, 1991 m. suteiktas profesoriaus vardas._NEWLINE_1972\xe2\x80\x931973 m. atliko internat\xc5\xabr\xc4\x85 Klaip\xc4\x97dos Respublikin\xc4\x97je ligonin\xc4\x97je, 1973\xe2\x80\x931974 m. pagal paskyrim\xc4\x85 dirbo Klaip\xc4\x97dos medicinos mokykloje, 1974\xe2\x80\x931978 m. \xe2\x80\x93 Kauno Medicinos institute moksliniu bendradarbiu, 1978\xe2\x80\x931983 m. \xe2\x80\x93 Kauno klinikose. 1983 m. gr\xc4\xaf\xc5\xbeo \xc4\xaf Kauno medicinos institut\xc4\x85. 1989\xe2\x80\x931991 m. \xe2\x80\x93 KMA (KMU) prorektorius gydymo reikalams, nuo 1992 \xe2\x80\x93 \xc5\xa0irdies elektrostimuliacijos klinikos vadovas, o nuo 1995 m. dar ir KMU Kardiologijos klinikos gydytojas, kardiochirurgas. Per darbo praktik\xc4\x85 implantavo daugiau kaip 5000 elektrostimuliatori\xc5\xb3._NEWLINE_Lietuvos, Europos kardiolog\xc5\xb3 draugijos narys, Niujorko (JAV) MA tikrasis narys, \xc5\xa0iaur\xc4\x97s Amerikos \xc5\xa1irdies elektrostimuliacijos ir elektrofiziologijos, Pasaulio \xc5\xa1irdies ritmo, Tarptautin\xc4\x97s kardiovaskulin\xc4\x97s, Tarptautin\xc4\x97s neso\xc4\x8di\xc5\xb3j\xc5\xb3 riebalini\xc5\xb3 r\xc5\xabg\xc5\xa1\xc4\x8di\xc5\xb3 ir lipid\xc5\xb3 tyrim\xc5\xb3 draugij\xc5\xb3 narys._NEWLINE_15 i\xc5\xa1radim\xc5\xb3 autorius ar bendraautoris, 150 mokslini\xc5\xb3 publikacij\xc5\xb3, 80 straipsni\xc5\xb3 laikra\xc5\xa1\xc4\x8diuose autorius.'